องค์การบริหารส่วนตำบลนาสะไม เชิญชวนรณรงค์ให้ประชาชน ร่วมมือกันควบคุมแหล่งเพาะพันธุ์ลูกน้ำยุงลาย เพื่อเพื่อป้องกันการระบาดของโรคไข้เลือดออก ซึ่งเป็นภัยเงียบอันเกิดจากยุงลายเป็นพาหะนำโรค

ฉะนั้น เราจึงต้องมีมาตรการในการป้องกันและควบคุมการเกิดยุงลาย โดยเร่งสำรวจและกำจัดแหล่งเพาะพันธุ์ลูกน้ำยุงลายในบ้านเรือนและชุมชนของท่าน เพื่อให้หาดใหญ่พ้นจากภาวการณ์ระบาดของโรคไข้เลือดออกโดยเร็ว ซึ่งทำได้ง่ายๆ โดยยึดหลัก 5 ป. คือ

1. ปิด ปิดฝาภาชนะกักเก็บน้ำให้มิดชิด ป้องกันยุงลงไปวางไข่

2. เปลี่ยน เปลี่ยนน้ำในภาชนะ เช่น แจกัน ถังเก็บน้ำ เพื่อตัดวงจรลูกน้ำที่จะกลายเป็นยุง

3. ปล่อย ปล่อยปลากินลูกน้ำในภาชนะใส่น้ำถาวร เช่น อ่างปลูกต้นไม้

4. ปรับ ปรับสิ่งแวดล้อมไม่ให้เป็นแหล่งเพาะพันธุ์ยุงลาย และปรับปรุงสิ่งแวดล้อมให้ปลอดโปร่ง โล่ง สะอาด มีลมพัดผ่าน ไม่ให้เป็นที่เกาะพักของยุงลาย

5. ปฏิบัติ ปฏิบัติเป็นประจำจนเป็นนิสัย และเริ่มลงมือตามคำแนะนำทันทีเพื่อให้ลูกหลานห่างไกลจากโรคไข้เลือดออก

หากพบผู้ป่วยมีไข้สูงเกิดขึ้นอย่างเฉียบพลัน ส่วนใหญ่ไข้จะสูงเกิน 38.5 องศาเซลเซียส หรือไข้อาจสูงถึง 40-41 องศาเซลเซียส มีจุดเลือดออกเล็กๆกระจายอยู่ตามแขน ขา ลำตัว รักแร้ อาจมีเลือดกำเดาหรือเลือดออกตามไรฟัน ให้รีบพบแพทย์เพื่อตรวจสอบอาการทันที

